REPUBLIKA HRVATSKA

OSNOVNA ŠKOLA STARI JANKOVCI

STARI JANKOVCI

Stari Jankovci, 10. srpnja 2025. godine

**OBRAZLOŽENJE 1. REBALANSA FINANCIJSKOG PLANA ZA 2025. GODINU**

**Obrazloženje općeg dijela financijskog plana**

**– *Račun prihoda i rashoda prema ekonomskoj klasifikaciji i izvorima financiranja***

**Prihodi**

Ukupni prihodi poslovanja za 2025. godinu, 1. rebalansom planirani su u iznosu od 1.529.122,58 eura te su izmijenjene skupine:

**Skupina 63 – Pomoći iz inozemstva i od subjekata unutar općeg proračuna**

636 - prihodi iz izvora *51 Ostale pomoći,* odnosno općinskog proračuna, povećani su za 7.500,00 eura, a odnose se na nabavu klima.

**Skupina 65 – Prihodi od upravnih i administrativnih pristojbi, pristojbi po posebnim propisima i naknada**

652 **–** prihodi iz izvora *43* *Ostali prihodi za posebne namjene* povećani su za 2.500,00 eura, a riječ je o sredstvima za prijevoz učenika na izlet.

**Skupina 66 – Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima**

663 – prihodi iz izvora *61 Donacije* povećani su za 135,00 eura, a riječ je o donacijama za dnevnice i knjigama za knjižnicu koje su primljene od neprofitnih organizacija i trgovačkih društava.

**Skupina 67 – Prihodi iz nadležnog proračuna i od HZZO-a temeljem ugovornih obveza**

671- prihodi iz izvora *48 Prihodi za posebne namjene* povećani su za 17.000,00 eura, a namijenjeni su za dodatna ulaganja na nefinancijskoj imovini. Prihodi iz izvora *11 Opći prihodi i primici* povećani su za 553,07 eura, a odnose se organizaciju školskih natjecanja.

**Rashodi**

Ukupni rashodi za 2025. godinu, 1. rebalansom planirani su u iznosu od 1.538.486,60 eura, od čega rashodi poslovanja u iznosu od 1.502.561,60 eura te rashodi za nabavu nefinancijske imovine u iznosu od 35.925,00 eura. Povećani su rashodi na skupinama:

**Skupina 32-Materijalni rashodi**

Rashodi su povećani za 8.172,09 eura, a tiču se sredstava za županijsko stručno vijeće za hrvatski jezik (245,00 eura, izvor 51), izlet učenika (2.500,00 eura, izvor 43), dnevnice za izlete (10,00 eura, izvor 61), školska natjecanja (553,07 eura, izvor 11) te preneseni višak (4.864,02 eura, izvor 31).

**Skupina 42-Rashodi za nabavu proizvedene dugotrajne imovine**

Rashodi su povećani za 12.125,00 eura. Planirana je nabava klima iz izvora *31 Vlastiti prihodi* (2.300,00 eura) te iz izvora *51 Ostale pomoći* (9.700,00 eura). Također, rashodi su povećani i zbog primljene donacije knjiga za školsku knjižnicu (125,00 eura).

**Skupina 45-Rashodi za dodatna ulaganja na nefinancijskoj imovini**

Rashodi su povećani za 17.000,00 eura, a odnose se na dodatna ulaganja na nefinancijskoj imovini, izvor financiranja *48 Prihodi za posebne namjene.*

**Obrazloženje općeg dijela financijskog plana**

**– *Račun prihoda i rashoda – rashodi prema funkcijskoj klasifikaciji***

Ukupno planirani rashodi za 2025. godinu iznose 1.538.486,60 eura i namijenjeni su za osnovno obrazovanje (1.522.929,02 eura) te dodatne usluge u obrazovanju (15.557,58 eura) koje se odnose na shemu voća i mlijeka, higijenske potrepštine, pomoćnika u nastavi te školska natjecanja.

**Obrazloženje općeg dijela financijskog plana**

***– Račun financiranja***

Primicima i izdaci nisu planirani.

**OBRAZLOŽENJE PRENESENOG VIŠKA**

Preneseni višak iznosi 9.364,02 eura, a odnosi se na izvor financiranja 51 *Ostale pomoći* u iznosu od 2.200,00 eura, koje smo primili od Općine Stari Jankovci za nabavu klima, a ostatak se odnosi na izvor 31 *Vlastiti prihodi*.

**Obrazloženje posebnog dijela financijskog plana**

Planirana financijska sredstva koristit će se za provedbu programa, projekata i aktivnosti:

**Program 1023 – Financiranje školstva izvan županijskog proračuna**

AKTIVNOST A1023 01 – VLASTITI PRIHODI-OSNOVNO ŠKOLSTVO

-povećani su rashodi u iznosu od 19.499,02 eura, a financiraju se iz izvora 31 *Vlastiti prihodi* (7.164,02) za materijalne rashode te nabavu dugotrajne imovine, iz izvora 43 *Ostali prihodi za posebne namjene* (2.500,00) za prijevoz učenika na izlet, izvor financiranja 51 *Ostale pomoći* (9.700,00) za nabavu klima te izvor 61 *Donacije* (135,00) za dnevnice i knjige za knjižnicu.

**Program 1052 – Javne potrebe u odgojno-obrazovnom sustavu VSŽ**

TEKUĆI PROJEKT T1052 02 – ORGANIZACIJA NATJECANJA I NAGRADE UČENICIMA I MENTORIMA

-povećani su materijalni rashodi za potrebe organizacije školskih natjecanja u iznosu od 553,07 eura, a financiraju se iz izvora 11 *Opći prihodi i primici*.

**Program 1054 – Financiranje OŠ prema minimalnom standardu**

KAPITALNI PROJEKT K01 – IZGRADNJA, REKONSTRUKCIJA, ADAPTACIJA I OPREMANJE OBJEKATA OŠ

-povećani su rashodi za dodatna ulaganja na nefinancijskoj imovini u iznosu od 17.000,00 eura, izvor financiranja *48 Prihodi za posebne namjene.*

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Melita Begović, prof.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anđelko Lučić, prof.